За разлика от повечето страни в Латинска Америка през 19 век, политическата система в Бразилската империя е стабилна и се основава на принципите на либерализма – свобода на словото, граждански права, демократичен избор на националния, провинциалните и местните парламенти. През 1828 година Бразилия претърпява поражение в Аржентино-бразилската война и губи територията на днешен Уругвай.